[{"text_idx": "#000000", "text": "Behin mugikorra bustita, zer egin"}, {"text_idx": "#000002", "text": "Mugikorra komunera, bainuontzi batera edo igerileku batera ustekabean erortzea oso esperientzia frustragarria da. Halere, badira mugikorra berreskuratzeko aukera batzuk, betiere, erabiltzaileak egoki jokatzen badu. Azken belaunaldiko gama altuko mugikor gehienek badute ziurtapenen bat urarekiko erresistentzia handiagoa edo txikiagoa eragiten duena, baina horrelako istripu batek gailua (eta haren eduki guztia) honda dezake, bai eta bermearen amaiera arindu ere. Azken horri dagokionez, hezetasunarekiko sentikorrak diren detektagailuak dituzte mugikorrek, eta horiek ohartarazten dute gailua urarekin kontaktuan dagoela. Baina, esan bezala, gertaera horrek amaiera zoriontsua izan dezake behar bezala jokatzen bada."}, {"text_idx": "#000003", "text": "Lehenik eta behin, ez saiatu pizten, nahiz eta sarritan erabiltzaileari bururatzen zaion lehen aukera izan: funtzionatuko du ala ez?. Halere, murgilaldi bat jasan duen mugikorra erreskatatzeko une kritikoan, burua hotza eduki behar da, botoirik ukitu gabe, eta, jakina, ez saiatu pizten. Zergatik? Urperatutako mugikor bat piztean zirkuitulaburrak eragin ditzake, eta, ondorioz, zailagoa da konpontzea. Ez hori bakarrik, betirako honda daiteke."}, {"text_idx": "#000006", "text": "Lehenbizi uretatik atera. Horrelako gertaeretan, erantzuna azkarra izatea funtsezkoa da. Mugikorra komunaren hondotik edo igerilekutik uretara erori bezain laster kentzen badugu, arrakasta izateko aukera handiagoa izango da. Gailua hainbat orduz urpean egon bada, nekez itzuliko da."}, {"text_idx": "#000007", "text": "Ondoren, SIM txartela eta, ahal bada, bateria kendu. Mugikorra uretatik atera ondoren, ahalik eta azkarren lehortu behar da. Horregatik, babes-zorroa kentzea gomendatzen da, eta gailuak uzten badu, bateriarekin ere gauza bera egitea gomendatzen da. Halaber, komeni da memoria-txartela kentzea (mugikorrak badu), azkarrago lehortzeko."}, {"text_idx": "#000010", "text": "Aholku horiek lehen laguntzatzat har daitezke. Baina murgilaldi bat izan duen mugikor bat berreskuratzeko komeni da gailua laguntza teknikoko zerbitzura edo konponketa-enpresa batera eramatea, tresna egokiak baitituzte urperatutako mugikorrak berreskuratzeko."}, {"text_idx": "#000012", "text": "Nola jaso nahi dituzu artikuluak postontzian?"}, {"text_idx": "#000013", "text": "Zein gaietan zaude interesatuta? Zer nahi duzu lantzea blog honetan?"}, {"text_idx": "#000015", "text": "Izena eman behar duzu iruzkina idatzi ahal izateko."}, {"text_idx": "#000018", "text": "Web orrira trafikoa erakartzeko estrategiak"}, {"text_idx": "#000019", "text": "Nola jakin zure Interneteko konpainia konexioa ..."}, {"text_idx": "#000020", "text": "Nola deskargatu Wikipedia Interneterako konexiorik..."}, {"text_idx": "#000022", "text": "TikTok-ek 10 minutura luzatu du bideoen iraupena"}, {"text_idx": "#000024", "text": "Interneten ere lehen hitza euskaraz!"}]